CELEX: 32009R0720
Language: fi
Date: 2009-08-06 00:00:00
Title: Komission asetus (EY) N:o 720/2009, annettu 6 päivänä elokuuta 2009 , neuvoston asetuksen (EY) N:o 1290/2005 soveltamista koskevista yksityiskohtaisista säännöistä annetun asetuksen (EY) N:o 884/2005 muuttamisesta viitehintojen, rahoituskustannusten laskennan ja riisin fyysisen tarkastusmenettelyn osalta

7.8.2009   
            
            
               FI
            
            
               Euroopan unionin virallinen lehti
            
            
               L 205/15
            
         
      KOMISSION ASETUS (EY) N:o 720/2009,
   annettu 6 päivänä elokuuta 2009,
   neuvoston asetuksen (EY) N:o 1290/2005 soveltamista koskevista yksityiskohtaisista säännöistä annetun asetuksen (EY) N:o 884/2005 muuttamisesta viitehintojen, rahoituskustannusten laskennan ja riisin fyysisen tarkastusmenettelyn osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 42 artiklan,
   sekä katsoo seuraavaa:
   
               (1)
            
            
               Neuvoston asetuksen (EY) N:o 1290/2005 soveltamista koskevista yksityiskohtaisista säännöistä julkisena varastointina toteutettavien interventiotoimenpiteiden Euroopan maatalouden tukirahastosta (maataloustukirahasto) myönnettävän rahoituksen ja jäsenvaltioiden maksajavirastojen hoitaman julkisen varastoinnin toimien kirjanpidon osalta 21 päivänä kesäkuuta 2006 annetun komission asetuksen (EY) N:o 884/2006 (2) liitteen IV mukaisesti jäsenvaltioiden tuotteiden ostoon osoittamiin varoihin liittyvien rahoituskustannusten laskentamenetelmä edellyttää kulloisellakin tilikaudella sovellettavien korkokantojen määrittämistä.
            
         
               (2)
            
            
               Tämä määrittäminen perustuu viitekaudella tosiasiallisesti toteutuneeseen keskimääräiseen korkokantaan, joka jäsenvaltioiden olisi ilmoitettava komissiolle tämän pyynnöstä tiettyyn määräaikaan mennessä. Yhdenmukaisuuden vuoksi kyseinen ilmoitus olisi tehtävä lomakkeella, jonka komissio asettaa jäsenvaltioiden saataville tähän tarkoitukseen.
            
         
               (3)
            
            
               Olisi katsottava, että jäsenvaltioille, jotka eivät vastaa mainittuun komission pyyntöön lähettämällä ilmoituksensa asianmukaisessa muodossa ja vahvistetussa määräajassa, ei ole aiheutunut viitekaudella lainkaan korkokuluja.
            
         
               (4)
            
            
               Niiden jäsenvaltioiden osalta, jotka ilmoittavat, ettei niille aiheutunut viitekaudella lainkaan korkokuluja, koska niillä ei ollut kyseisellä viitekaudella maataloustuotteita julkisessa varastoinnissa, olisi määritettävä selvästi korkokanta, jota sovelletaan kyseisten jäsenvaltioiden tuotteiden ostoon osoittamiin varoihin liittyviin rahoituskustannuksiin.
            
         
               (5)
            
            
               Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetussa neuvoston asetuksessa (EY) N:o 1234/2007 (3) tehdään ero viitehintojen ja interventiohintojen välillä. Sen vuoksi on tarpeen mukauttaa eräitä asetuksen (EY) N:o 884/2006 säännöksiä.
            
         
               (6)
            
            
               Neuvoston asetuksen (EY) N:o 1234/2007 soveltamista koskevista yksityiskohtaisista säännöistä durumvehnän tai paddyriisin ostamiseksi järjestettävällä tarjouskilpailulla toteutettavan julkisen intervention osalta sekä asetusten (EY) N:o 428/2008 ja (EY) N:o 687/2008 muuttamisesta 24 päivänä heinäkuuta 2009 annetulla komission asetuksella (EY) N:o 670/2009 (4) on otettu käyttöön uusia sääntöjä riisin fyysisten tarkastusten suhteen. Sen vuoksi on tarpeen mukauttaa eräitä asetuksen (EY) N:o 884/2006 säännöksiä.
            
         
               (7)
            
            
               Sen vuoksi asetus (EY) N:o 884/2006 olisi muutettava.
            
         
               (8)
            
            
               Julkisena varastointina toteutettavien interventiotoimenpiteiden moitteettoman hallinnoinnin varmistamiseksi muutoksia, jotka liittyvät viitehinnan ja interventiohinnan pitämiseen erillään, olisi sovellettava 1 päivästä lokakuuta 2009, joka on uuden tilikauden alkamispäivä.
            
         
               (9)
            
            
               Tässä asetuksessa säädetyt toimenpiteet ovat maatalousrahastojen komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 884/2006 liitteet I, IV, VI, VII, X ja XII tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Liitteessä olevaa 3–6 kohtaa sovelletaan 1 päivästä lokakuuta 2009.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä elokuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 209, 11.8.2005, s. 1.
   
      (2)  EUVL L 171, 23.6.2006, s. 35.
   
      (3)  EUVL L 299, 16.11.2007, s. 1.
   
      (4)  EUVL L 194, 25.7.2009, s. 22.
   
      LIITE
      Muutetaan asetuksen (EY) N:o 884/2006 liitteet I, IV, VI, VII, X ja XII seuraavasti:
      
                  1.
               
               
                  Korvataan liitteessä I olevan B kohdan III kohdan 2 kohdan toinen alakohta seuraavasti:
                  ”Liitteessä II olevassa II kohdassa vahvistettuja sääntöjä sovelletaan, kun varastoidun tuotteen fyysisessä tarkastuksessa todettu paino varastoitaessa siiloihin tai tasovarastoon poikkeaa kirjanpitoon merkitystä painosta viljan ja riisin osalta vähintään 5 prosenttia.”
               
            
                  2.
               
               
                  Muutetaan liite IV seuraavasti:
                  
                              a)
                           
                           
                              Korvataan I kohdan 1 alakohdan toinen virke seuraavasti:
                              ”Yhdenmukainen korkokanta vastaa komission määrittämän kuuden kuukauden viitekauden aikana todettujen kolmen kuukauden Euribor-korkojen, jotka painotetaan yhdellä kolmasosalla, ja kahdentoista kuukauden Euribor-korkojen, jotka painotetaan kahdella kolmasosalla, keskiarvoa.”
                           
                        
                              b)
                           
                           
                              Muutetaan I kohdan 2 alakohta seuraavasti:
                              
                                          i)
                                       
                                       
                                          Korvataan ensimmäinen alakohta seuraavasti:
                                          ”Tilikaudella sovellettavien korkokantojen määrittämiseksi jäsenvaltioiden on ilmoitettava komissiolle tämän pyynnöstä 1 kohdassa tarkoitetun viitekauden aikana toteutunut keskimääräinen korkokantansa viimeistään kyseisessä pyynnössä mainittuna määräaikana. Tämä ilmoitus on tehtävä lomakkeella, jonka komissio toimittaa jäsenvaltioille tätä tarkoitusta varten.”
                                       
                                    
                                          ii)
                                       
                                       
                                          Lisätään toisen alakohdan jälkeen alakohta seuraavasti:
                                          ”Jos jäsenvaltio ei toimita ilmoitusta ensimmäisessä alakohdassa mainitussa muodossa ja määräajassa, kyseisessä jäsenvaltiossa toteutuneen korkokannan katsotaan olevan 0 prosenttia. Jos jäsenvaltio ilmoittaa, ettei sille aiheutunut korkokuluja, koska sillä ei ollut viitekaudella maataloustuotteita julkisessa varastoinnissa, kyseiseen jäsenvaltioon sovelletaan komission vahvistamaa yhdenmukaista korkokantaa.”
                                       
                                    
                                          iii)
                                       
                                       
                                          Poistetaan kolmannen alakohdan ensimmäinen virke ja korvataan toinen virke seuraavasti:
                                          ”Jos komissio kuitenkin toteaa, että jäsenvaltion ilmoittamien korkokantojen taso on yhdenmukaista korkokantaa alhaisempi, komissio vahvistaa korkokannan kyseisen jäsenvaltion osalta kyseiselle alhaisemmalle tasolle.”
                                       
                                    
                        
            
                  3.
               
               
                  Korvataan liitteessä VI olevan II kohdan 1 kohdan kolmas alakohta seuraavasti:
                  ”Ensimmäisessä alakohdassa säädetty korotus lasketaan kertomalla kyseisen tuotteen neuvoston asetuksen (EY) N:o 1234/2007 (1) 8 artiklassa tarkoitettu viitehinta sille tämän asetuksen 8 artiklan 2 kohdassa säädetyllä poikkeamarajalla.
               
            
                  4.
               
               
                  Korvataan liitteessä VII oleva III kohta seuraavasti:
                  ”III.   NAUDAN- JA VASIKANLIHA
                  Liitteen X ja liitteessä XII olevan 2 kohdan a ja c alakohdan soveltamiseksi huomioon otettava perushinta on luuttomaksi leikatun naudanlihan osalta asetuksen (EY) N:o 1234/2007 8 artiklassa tarkoitettu viitehinta, joka kerrotaan 1,47:llä.”
               
            
                  5.
               
               
                  Muutetaan liite X seuraavasti:
                  
                              a)
                           
                           
                              Korvataan a alakohdan ensimmäinen alakohta seuraavasti:
                              ”Jos tuotteiden varastointia tai jalostusta koskevat poikkeamarajat ylittyvät tai jos määriä on todettu hävinneen varkauksien vuoksi tai muista tunnistettavista syistä, puuttuvien määrien arvo lasketaan kertomalla kyseiset määrät kuluvan tilikauden ensimmäisenä päivänä voimassa olevalla kunkin tuotteen vakiolaatuun sovellettavalla, asetuksen (EY) N:o 1234/2007 8 artiklassa tarkoitetulla viitehinnalla, jota korotetaan viisi prosenttia.”
                           
                        
                              b)
                           
                           
                              Muutetaan b alakohta seuraavasti:
                              
                                          i)
                                       
                                       
                                          Korvataan ensimmäinen alakohta seuraavasti:
                                          ”Jos vakiolaadun keskimääräinen markkinahinta on puuttuvan määrän toteamispäivänä varastointijäsenvaltiossa yli 105 prosenttia asetuksen (EY) N:o 1234/2007 8 artiklassa tarkoitetusta perusviitehinnasta, sopimuspuolten on korvattava interventioelimille jäsenvaltion toteama markkinahinta, jota korotetaan viisi prosenttia.”
                                       
                                    
                                          ii)
                                       
                                       
                                          Korvataan kolmas alakohta seuraavasti:
                                          ”Markkinahintaa sovellettaessa perittyjen ja maataloustukirahastolle asetuksen (EY) N:o 1234/2007 8 artiklassa tarkoitetun viitehinnan mukaisesti kirjattujen määrien väliset erot on tuloutettava maataloustukirahastolle tilikauden lopussa muiden tuloutusten yhteydessä.”
                                       
                                    
                        
            
                  6.
               
               
                  Korvataan liitteessä XII olevan 2 kohdan a alakohta seuraavasti:
                  
                              ”a)
                           
                           
                              vahinkotapauksessa ja jollei liitteen VII erityisistä säännöksistä muuta johdu, tuotteiden arvo lasketaan kertomalla kyseessä olevat määrät kuluvan tilikauden ensimmäisenä päivänä voimassa olevalla vakiolaatuun sovellettavalla, asetuksen (EY) N:o 1234/2007 8 artiklassa tarkoitetulla perusviitehinnalla, josta vähennetään viisi prosenttia;”.
                           
                        
            
         (1)  EUVL L 299, 16.11.2007, s. 1.”